**Sergamumas/ligotumas, užregistruotas ambulatorinėse sveikatos priežiūros įstaigose**

Šalyje sergamumas kraujotakos sistemos ligomis nuo 2007 m. didėja. 2013 m. Lietuvoje buvo užregistruota 179 930 naujų kraujotakos sistemos ligų atvejų, t.y. 51 160 atvejų daugiau nei 2012 m. Kėdainių rajone 2013 m. naujų ligų atvejų užregistruota mažiau lyginant su 2012 m. Bendras sergamumas šios sistemos ligomis nemažėja (1 pav.). Kėdainių rajone 2013 m. sergamumo kraujotakos sistemos ligomis rodiklis didėjo ir buvo didesnis už šalies ir Kauno apskrities rodiklius.

Kėdainių rajone sergamumas kraujotakos sistemos ligomis padidėjo visose amžiaus grupėse. Mažiausias padidėjimas buvo vaikų iki 17 metų amžiaus grupėje.



***1 pav. Bendras Lietuvos, Kauno apskrities ir Kėdainių rajono gyventojų sergamumas kraujotakos sistemos ligomis 2007 – 2013 m. (1000 gyv.)***

*Šaltinis: Higienos instituto Sveikatos informacijos centro duomenys*

Kasmet šalyje yra užregistruojama vis daugiau miokardo infarkto atvejų. 2013 m. Lietuvoje buvo užregistruota 560 atvejų daugiau lyginant su 2012 m. Kėdainių rajone 2013 m. taip pat buvo užregistruota daugiau miokardo infarkto atvejų nei 2012 m.

2013 m. Lietuvoje užregistruoti 7784 nauji insulto atvejai, t.y. 1,6 karto daugiau nei 2012 m. 2013 m. Kauno apskrityje – 1916 naujų atvejų, t.y. 1,9 karto daugiau nei 2012 m., o Kėdainių rajone – 156 nauji insulto atvejai, t.y. 4,6 karo daugiau nei 2012 m.

Visoje šalyje kasmet didėja sergamumas virškinimo sistemos ligomis. 2013 m. Lietuvoje užregistruota naujų virškinimo sistemos ligų 35 tūkst. atvejų daugiau nei 2012 m. Kėdainių rajone 2013 m. užregistruota 327 atvejais daugiau lyginant su 2012 m.

2013 m. Kėdainių rajone bendras sergamumo rodiklis virškinimo sistemos ligomis buvo mažesnis už šalies ir Kauno apskrities rodiklius (2 pav.). Virškinimo sistemos ligomis daugiau serga vaikai ir gyventojai, vyresni nei 65 metų amžiaus.



***2 pav. Bendras sergamumas virškinimo sistemos ligomis Lietuvoje, Kauno apskrityje ir Kėdainių rajone 2008 – 2013 m. (1000 gyv.)***

*Šaltinis: Higienos instituto Sveikatos informacijos centro duomenys*

Šalyje ir Kauno apskrityje sergamumas kvėpavimo sistemos ligomis kiekvienais metais kintantis. Sergamumo padidėjimas kartojasi kas du metus. 2013 m. Lietuvoje, Kauno apskrityje ir Kėdainių rajone pastebimas šios ligos rodiklio ženklus padidėjimas lyginant su 2012 m. Kėdainių rajone 2013 m. šis rodiklis padidėjo 104,2 atvejais 1000 gyventojų lyginant su 2012 m. (3 pav.). Šios sistemos ligomis daugiausiai sirgo vaikai iki 17 metų amžiaus.



***3 pav. Bendras sergamumas kvėpavimo sistemos ligomis Lietuvoje, Kauno apskrityje ir Kėdainių rajone 2008 – 2013 m. (1000 gyv.)***

*Šaltinis: Higienos instituto Sveikatos informacijos centro duomenys*

Kasmet yra nustatomas vis didesnis naujų nervų sistemos ligų atvejų skaičius. Lietuvoje ir Kauno apskrityje bendras sergamumas nervų sistemos ligomis nuo 2009 m. didėja. Kėdainių rajone sergamumas rodiklis nervų sistemos ligomis 2010 m. buvo mažesnis už Kauno apskrities ir beveik lygus bendram Lietuvos sergamumo rodikliui. Pastaraisiais metais Kėdainių rajone padidėjo sergamumas nervų sistemos ligomis (4 pav.). Nervų sistemos ligomis daugiausiai sirgo vyresni kaip 65 m. amžiaus žmonės.



***4 pav. Bendras sergamumas nervų sistemos ligomis Lietuvoje, Kauno apskrityje ir Kėdainių rajone 2007 – 2013 m. (1000 gyv.)***

*Šaltinis: Higienos instituto Sveikatos informacijos centro duomenys*

Lietuvoje 2013 m. padidėjo sergamumas jungiamojo audinio ir skeleto raumenų sistemos ligomis 15 atv./1000 gyv. lyginant su 2012 m. 2013 m. Kauno apskrityje sergamumas šios sistemos ligomis padidėjo 6,7 atv./1000 gyv. lyginant su 2012 m. Kėdainių rajone 2013 m. sergamumo jungiamojo audinio ir skeleto raumenų sistemos ligomis rodiklis padidėjo iki 223,7 atv./1000 gyv. (19,2 atvejais daugiau nei 2012 m.) (5 pav.). Daugiausiai šiomis ligomis sirgo vyresni kaip 65 metų amžiaus žmonės.



***5 pav. Bendras sergamumas jungiamojo audinio ir skeleto raumenų ligomis Lietuvoje, Kauno apskrityje ir Kėdainių rajone 2008 – 2013 m. (1000 gyv.)***

*Šaltinis: Higienos instituto Sveikatos informacijos centro duomenys*

Šalyje vis didėja sergamumas urogenitalinėmis sistemos ligomis. Lietuvoje 2013 m. sergamumo rodiklis padidėjo 41,3 atvejais 1000 gyventojų lyginant su 2007 m. Visoje Lietuvoje auga sergamumas šlapimo takų ir lytinių organų sistemos ligomis. 2012 m. Lietuvoje naujai užregistruojamų ligų atvejų skaičius ženkliai padidėjo, t.y. 18 507 nauji atvejai lyginant su 2012 m. Kėdainių rajone taip pat didėja sergamumas šios sistemos ligomis. 2012 m. bendras sergamumas šios sistemos ligomis padidėjo 15,5 atv./1000 gyv. (6 pav.). Daugiausiai šiomis ligomis sirgo vyresni kaip 65 metų amžiaus žmonės.



***6 pav. Bendras sergamumas urogenitalinės sistemos ligomis Lietuvoje, Kauno apskrityje ir Kėdainių rajone 2008 – 2013 m. (1000 gyv.)***

*Šaltinis: Higienos instituto Sveikatos informacijos centro duomenys*

Endokrininės sistemos ligos turi tendenciją didėti. Kėdainių rajone 2008 – 2013 m. šis rodiklis buvo didesnis už Lietuvos ir Kauno apskrities. 2013 m. Kėdainių rajone segamumas šios sistemos ligomis padidėjo 11,2 atvejais 1000 gyventojų (7 pav.). Endokrininėmis sistemos ligomis daugiausiai sirgo vyresni kaip 65 m. amžiaus žmonės.



***7 pav. Bendras sergamumas endokrininės sistemos ligomis Lietuvoje, Kauno apskrityje ir Kėdainių rajone 2008 – 2013 m. (1000 gyv.)***

*Šaltinis: Higienos instituto Sveikatos informacijos centro duomenys*

Lietuvoje įgimtos formavimosi ydos taip pat turi tendenciją didėti. Kauno apskrities šis rodiklis kasmet nuo 2008 buvo didesnis už Lietuvos rodiklį. Kėdainių rajone 2013 m. lyginant su 2012 m. sergamumas įgimtos formavimosi ydos padidėjo 3,3 atvejais 1000 gyventojų (8 pav.). Įgimtos formavimosi ydos sergamumas buvo didžiausias 17 metų amžiaus vaikų tarpe.



***8 pav. Bendras sergamumas įgimtos formavimosi ydos Lietuvoje, Kauno apskrityje ir Kėdainių rajone 2008 – 2013 m. (1000 gyv.)***

*Šaltinis: Higienos instituto Sveikatos informacijos centro duomenys*

Pagal Kėdainių rajono visuomenės sveikatos stebėsenos 2013 – 2015 m. programą yra stebimas ir analizuojamas rajono gyventojų sergamumas užkrečiamosiomis ir parazitinėmis ligomis, iš jų tuberkulioze, sifiliu, gonorėja, AIDS, ŽIV infekcija, niežais ir pedikulioze.

2013 m. Lietuvoje naujų užkrečiamųjų ir parazitinių ligų padidėjo beveik 1000 atvejų lyginant su 2012 m. Kauno apskrityje ir Kėdainių rajone šis rodiklis taip pat didėjo.

Bendras sergamumas užkrečiamosiomis ir parazitinėmis ligomis didėja visoje Lietuvoje. 2013 m. Kėdainių rajone sergamumas užkrečiamosiomis ir parazitinėmis ligomis buvo 16 atvejų daugiau nei 2012 m. ir šis rodiklis buvo didesnis už Lietuvos ir Kauno apskrities rodiklius. (9 pav.). Daugiausiai šiomis ligomis sirgo vaikai iki 17 metų.



***9 pav. Bendras sergamumas infekcinėmis ir parazitinėmis ligomis Lietuvoje, Kauno apskrityje ir Kėdainių rajone 2008 – 2013 m. (1000 gyv.)***

*Šaltinis: Higienos instituto Sveikatos informacijos centro duomenys*

Kėdainių rajone 2013 m. sergamumas niežais sumažėjo 2,3 atvejais lyginant su 2012 m. Kėdainių rajono šis rodiklis beveik 2 kartus didesnis už Kauno apskrities rodiklį (10 pav.). Kėdainių rajone vaikai iki 18 m. sudaro 75,4 proc. susirgusiųjų niežais.



***10 pav. Sergamumas niežais Kauno apskrityje ir Kėdainių rajone***

***2007 – 2013 m. (10 000 gyv.)***

*Šaltinis: Kauno visuomenės sveikatos centro duomenys*

Pedikuliozė t.y. užsikrėtimas utėlėmis. Kėdainių rajone sergamumas pedikulioze mažėja. 2013 m. Kėdainių rajone užsikrėtusių utėlėmis buvo 5 asmenimis mažiau nei 2012 m. (2012 m. buvo 29, 2013 m. – 24 asmenys). Kėdainių rajono šis rodiklis nežymiai didesnis už Kauno apskrities (11 pav.). Pedikuliozė Kėdainių rajone dažniausia nustatoma suaugusiems asmenims (75 proc.)



***11 pav. Sergamumas pedikulioze Kauno apskrityje ir Kėdainių rajone***

***2007 – 2013 m. (10 000 gyv.)***

*Šaltinis: Kauno visuomenės sveikatos centro duomenys*

Lietuvoje yra stebimas didelis sergamumas tuberkulioze. 2013 m. Lietuvoje 100 000 gyv. teko 47 ligoniai. Kėdainių rajone sergamumas tuberkulioze 2013 m. sumažėjo 1,9 atvejais 10 000 gyventojų lyginant su 2012 m. Rajone šis rodiklis buvo didesnis už Kauno apskrities rodiklį (12 pav.).



***12 pav. Sergamumas tuberkulioze Kauno apskrityje ir Kėdainių rajone***

***2007 – 2013 m. (10 000 gyv.)***

*Šaltinis: Kauno visuomenės sveikatos centro duomenys*

Lietuvoje 2013 m. sergančiųjų sifiliu nustatyta 42 atvejais daugiau nei 2012 m. (2012 m. – 227 atvejai, 2013 m. – 269 atvejai). Dažniau užsikrečia ir serga sifiliu miesto gyventojai. Kėdainių rajone 2013 m. sergamumas sifiliu didėjo 5 kartus lyginant su 2012 m. (13 pav.). 2013 m. Kauno apskrityje šis rodiklis taip pat padidėjo.

. 

***13 pav. Sergamumas sifiliu Kauno apskrityje ir Kėdainių rajone***

 ***2007 – 2013 m. (10 000 gyv.)***

*Šaltinis: Kauno visuomenės sveikatos centro duomenys*

Atsižvelgiant Užkrečiamųjų ligų ir AIDS centro pateiktais duomenimis, gonorėja (gonokokinė infekcija) Lietuvoje 2013 m. sirgo 190 asmenų, o 2012 m. – 219 asmenų, tai yra 29 sergančiais mažiau. Dažniausiai serga gonorėja gyvenantys mieste nei rajone. 2013 m. Kėdainių rajone sergamumas šia liga buvo 2 kartus didesnis lyginant su Kauno apskritimi (14 pav.). 2013 m. Kėdainių rajone sergamumas gonorėja sumažėjo beveik 2 kartus lyginant su 2012 m.



***14 pav. Sergamumas gonorėja Kauno apskrityje ir Kėdainių rajone***

***2007 – 2013 m. (10 000 gyv.)***

*Šaltinis: Kauno visuomenės sveikatos centro duomenys*

Kėdainių rajone 2013 m. sergamumas sifiliu išaugo ir buvo didesnis už sergamumą gonorėja (15 pav.). Jauno amžiaus asmenys yra lytiškai aktyvesni ir tai yra pagrindinė sergamumo šiomis ligomis priežastis. Dažniausiai šios ligos nustatomas 18 – 24 ir 25 – 34 m. amžiaus grupės asmenims. Vyrai dažniau nei moterys sirgo šiomis ligomis.



***15 pav. Sergamumas sifiliu ir gonorėja Kėdainių rajone 2007 – 2013 m. (10 000 gyv.)***

*Šaltinis: Kauno visuomenės sveikatos centro duomenys*

Lietuvoje naujų užsikrėtusių besimptomiu žmogaus imunodeficito virusu (ŽIV) 2013 m. buvo nustatyti 177 atvejai, t.y. 17 atvejų daugiau nei 2012 m. 2013 m. Kėdainių rajone užsikrėtimų ŽIV buvo 4 atvejai (16 pav.). Užsikrėtusiųjų žmogaus imunodeficito virusu yra visose amžiaus grupėse.



***16 pav. Besimptomio užkrėstumo žmogaus imunodeficito virusu (ŽIV) naujų atvejų skaičius Kauno apskrityje ir Kėdainių rajone 2008 – 2013 m.***

*Šaltinis: Užkrečiamųjų ligų ir AIDS centro duomenys*

Užkrečiamųjų ligų ir AIDS centras nurodo, kad naujų sergančiųjų AIDS Lietuvoje 2013 m. buvo 44, t.y. 6 atvejais daugiau nei 2012 m. 2013 m. šalyje šis rodiklis atitiko 1,49 atvejo 100 000 gyv. Sergančių AIDS Kauno apskrityje 2013 m. iš viso buvo nustatyti 2 atvejai, Kėdainių rajone tokių atvejų nebuvo.

Lietuvoje 2013 m. sergamumas psichikos ir elgesio sutrikimais 9,4 atvejais padidėjo lyginant su 2012 m. Kėdainių rajone 2013 m. lyginant su 2012 m. šis rodiklis sumažėjo (2012 m. – 64,8 atv./100 000 gyv., 2013 m. – 52,5 atv./100 000 gyv.) (17 pav.).



***17 pav. Sergamumas psichikos ligomis atvejų skaičius Lietuvoje, Kauno apskrityje ir Kėdainių rajone 2007 – 2013 m. (100 000 gyv.)***

*Šaltinis: Valstybinis psichikos sveikatos centras*

Lietuvoje 2013 m. ligotumas priklausomybių ligomis 118,1 atveju sumažėjo lyginant su 2012 m. Kėdainių rajone šis rodiklis per tris praėjusius metus po truputį didėjo ir buvo didesnis už Lietuvos ir Kauno apskrities rodiklius (18 pav.).



***18 pav. Ligotumas priklausomybių ligomis atvejų skaičius Lietuvoje, Kauno apskrityje ir Kėdainių rajone 2007 – 2013 m. (100 000 gyv.)***

*Šaltinis: Valstybinis psichikos sveikatos centras*

Iš ligų, priklausančių priklausomybių kategorijai, šalyje daugėja narkomanijos ir toksikomanijos. Kėdainių rajone nuo 2008 m. pastebimas ligotumo narkomanija mažėjimas. 2012 m. rajone šis rodiklis buvo mažesnis už Kauno apskrities (19 pav.). 2013 m. Kėdainių rajone ligotumas narkomanijai 9,7 atvejais 100 000 gyventojų padidėjo lyginant su 2012 m.



***19 pav. Ligotumas narkomanijos ir toksikomanijos atvejų skaičius Lietuvoje, Kauno apskrityje ir Kėdainių rajone 2007 – 2013 m. (100 000 gyv.)***

*Šaltinis: Valstybinis psichikos sveikatos centras*

Naujų užregistruotų traumų ir apsinuodijimų atvejų skaičius 2013 m. šalyje padidėjo 1,5 karto lyginant su 2012 m. Naujai užregistruotų traumų, apsinuodijimų ir kitų išorinių priežasčių padarinių 2013 m. Kėdainių rajone buvo nustatyta 2818 atvejų daugiau nei 2012 m. Kėdainių rajone 2013 m. traumų ir apsinuodijimų atvejų 1,5 karto padaugėjo lyginant su 2012 m. (20 pav.). Dažniausiai traumas ir apsinuodijimus patyrė vaikai iki 17 metų amžiaus.



***20 pav. Traumų ir apsinuodijimų skaičius Lietuvoje, Kauno apskrityje ir Kėdainių rajone 2008 – 2013 m. (1000 gyv.)***

*Šaltinis: Higienos instituto Sveikatos informacijos centro duomenys*